stanford-oval/wikipedia huggingface dataset:
FK Atlantas
Kausi

| Kausi | Sarjataso | Liiga | Paikka | Linkki |  |
| --- | --- | --- | --- | --- | --- |
| 1996–1997 | 1. | A lyga | 7. |  |  |
| 1997–1998 | 1. | A lyga | 6. |  |  |
| 1998–1999 | 1. | A lyga | 6. |  |  |
| 1999 | 1. | A lyga | 3. |  |  |
| 2000 | 1. | A lyga | 3. |  |  |
| 2001 | 1. | A lyga | 2. |  |  |
| 2002 | 1. | A lyga | 2. |  |  |
| 2003 | 1. | A lyga | 5. |  |  |
| 2004 | 1. | A lyga | 3. |  |  |
| 2005 | 1. | A lyga | 7. |  |  |
| 2006 | 1. | A lyga | 6. |  |  |
| 2007 | 1. | A lyga | 6. |  |  |
| 2008 | 1. | A lyga | 6. |  |  |
| 2009 | 3. | Antra lyga (Vakarai) | 1. |  |  |
| 2010 | 2. | Pirma lyga | 7. |  |  |
| 2011 | 1. | A lyga | 11. |  |  |
| 2012 | 1. | A lyga | 8. |  |  |
| 2013 | 1. | A lyga | 2. |  |  |
| 2014 | 1. | A lyga | 3. |  |  |
| 2015 | 1. | A lyga | 3. |  |  |
| 2016 | 1. | A lyga | 4. |  |  |
| 2017 | 1. | A lyga | 4. |  |  |
| 2018 | 1. | A lyga | 6. |  |  |
| 2019 | 1. | A lyga | 6. |  |  |

| 2021. | x | x | x |  | Konkurssin |
Aiheesta muualla

atlantas.lt
Facebook
A lyga alyga.lt
soccerway
A lygan joukkueet
Banga
Dainava
Džiugas
Hegelmann
Kauno Žalgiris
Panevėžys
Sūduva
Riteriai
FA Šiauliai
Žalgiris (Vilnius)
Atlantas
Atletas
DFK Dainava
Dainava
Ekranas
Jonava
FBK Kaunas
Klaipėda
Klaipėdos Granitas
Kruoja
Nevėžis
Mažeikiai
Palanga
REO
Stumbras
Šiauliai
Šilutė
Tauras
Utenis
Vėtra
FK Astana-1964

FK Astana-1964 (kaz. Футбол клубы «Астана-1964», ven. Футбольный клуб «Астана-1964») on jalkapalloseura Kazakstanin pääkaupungista Astanasta. Seuran edustusjoukkue pelaa Kazakstanin toiseksi korkeimmalla sarjatasolla 1. divisioonassa.
Historia

Seura perustettiin vuonna 1964 nimellä Dinamo. Vuonna 1975 nimi muutettiin Tselinnikiksi, joka oli käytössä aina vuoteen 1997 asti lukuun ottamatta vuosia 1994–1996, jolloin nimenä oli Tsesna. Vuonna 1997 nimeksi tuli Astana, joka kuitenkin muuttui vuosiksi 1999–2006 muotoon Ženis. Vuosina 2006–2009 nimi oli jälleen Astana ja vuosina 2009–2010 Namys. Nimi Astana-1964 otettiin käyttöön vuonna 2010.
Seura oli mukana Superliigassa joka vuosi sen perustamisesta vuodesta 1992 lähtien ja oli 2000-luvun ensimmäisellä vuosikymmenellä maan menestyneimpiä seuroja. Kaudeksi 2009 seura kuitenkin pudotettiin 1. divisioonaan talousvaikeuksien vuoksi.
Saavutukset

Kazakstanin mestaruus: 2000, 2001 ja 2006
Kazakstanin cupin voitto: 2001, 2002 ja 2005
Aiheesta muualla

FK Astana-1964:n sivusto[vanhentunut linkki] (venäjäksi)
Prakash Javadekar

| Prakash Javadekar |
| --- | --- |

Intian tiedotus- ja viestintäministeri
 31. toukokuuta 2019 –  
Edeltäjä:  Rajyavardhan Singh Rathore
 26. toukokuuta 2014 – 9. marraskuuta 2014  
Edeltäjä:  Manish Tewari
Seuraaja:  Arun Jaitley
Intian ympäristöministeri
 31. toukokuuta 2019 –  
Edeltäjä:  Harsh Vardhan
 26. toukokuuta 2014 – 5. heinäkuuta 2016  
Edeltäjä:  Veerappa Moily
Seuraaja:  Anil Madhav Dave
Intian raskaanteollisuuden ja valtionyritysten ministeri
 12. marraskuuta 2019 –  
Edeltäjä:  Arvind Sawant
Intian opetusministeri
 6. heinäkuuta 2016 – 30. toukokuuta 2019  
Edeltäjä:  Smriti Irani
Seuraaja:  Ramesh Pokhriyal
Henkilötiedot
Syntynyt: 30. tammikuuta 1951 (ikä 73) Pune, Intia
Tiedot
Puolue:  Intian kansanpuolue
Prakash Keshav Javadekar (marathiksi प्रकाश केशव जावडेकर, Prakāś Keśav Jāvaḍekar; s. 30. tammikuuta 1951) on intialainen poliitikko, joka on uransa aikana toiminut useissa eri ministerin tehtävissä. Modin toisessa hallituksessa hän on toiminut nykyisenä ympäristö- ja viestintäministerinä. Marraskuussa 2019 hän sai vastuulleen valtionyrityksistä ja raskaasta teollisuudesta vastaavan ministeriön, kun Shiv Senaa edustanut Arvind Sawant poistui hallituksesta. Javadekar aloitti ministerin virkansa Modin ensimmäisessä hallituksessa ympäristöasioista vastaavana valtioministerinä. Myöhemmin hänet ylennettiin opetusministeriksi.
Javadekar aloitti yhteiskunnallisen vaikuttamisen hindunationalistisen Rashtriya Swayamsevak Sangh -vapaaehtoisjärjestön aktivistina. Vuosina 1984–1990 hän toimi Intian kansanpuolueen nuorisojärjestössä, kunnes siirtyi vuonna 1990 lainsäätäjäksi Maharashtraan, missä hän toimi kaksitoista vuotta. Parlamentin ylähuoneeseen hänet valittiin vuonna 2008 Maharashtran osavaltiosta, vuonna 2014 hän aloitti toisen kautensa Madhya Pradeshista. Kolmannella kaudellaan, joka alkoi vuonna 2018, hänet valittiin uudelleen Maharashtran edustajaksi. Ammatiltaan Javadekar on pankkiiri.
Javadekar on valittu yhdessä Narendra Singh Tomarin kanssa johtamaan puolueensa vaalityötä Delhin paikallisvaaleissa vuonna 2020. Aikaisemmissa vaaleissa hän on johtanut puoluettansa muun muassa Karnatakassa, Andhra Pradeshissa, Tamil Nadussa ja Rajasthanissa.
Aiheesta muualla

Kuvia tai muita tiedostoja aiheesta Prakash Javadekar Wikimedia Commonsissa
Quercus kelloggii

| Quercus kelloggii |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Lahko::  Fagales
Heimo::  Pyökkikasvit Fagaceae
Alaheimo::  Quercoideae
Suku::  Tammet Quercus
Laji::  kelloggii
luokitusjärjestelmä::  APG III
Kaksiosainen nimi
 Quercus kelloggii  Newberry, 1859 
Synonyymit
 Quercus californica  Quercus tinctoria var. californica 

Katso myös
   Quercus kelloggii Wikispeciesissä   Quercus kelloggii Commonsissa 
Infobox OKNimi-testi OKIUCN-testi OK: 
Quercus kelloggii on tammien (Quercus) sukuun ja pyökkikasvien (Fagaceae) heimoon kuuluva kesävihanta puulaji. Se kasvaa luonnonvaraisena Pohjois-Amerikan länsirannikolla Kalifornian ja Oregonin vuoristoissa. Se on luontaisella elinalueellaan erittäin tärkeä ravintokasvi monille eläimille, ja sen terhoja on käytetty myös ihmisten ruokana.
Kuvaus

Quercus kelloggii on pienehkö puu. Se kasvaa tavallisesti 9–25 metriä korkeaksi ja 0,3–1,4 metriä leveäksi rungon rinnankorkeusläpimitaltaan. Suurin tunnettu yksilö on noin 38 metriä korkea. Latvus on yleensä nuorena kapea ja vanhemmiten leveän epäsäännöllinen. Vanhoilla puilla on yleensä ontto, haarainen runko. Puu muodostaa yhden tai useamman alaspäin suuntautuneen pääjuuren ja lukuisia sivusuuntaisia juuria ja pintajuuria.
Kaarna on tummanruskeaa tai mustanruskeaa ja epäsäännöllisen uurteista. Vanhan puun kaarna on 1,9–5,1 senttimetriä paksua. Versot ovat ruskeita tai punaruskeita. Silmut ovat ruskeita, munanmuotoisia ja 4–10 millimetriä pitkiä.
Lehdet ovat yksinkertaisia ja ruodillisia. Lehtilapa on yleismuodoltaan leveänsoikea, puikea tai vastapuikea ja reunoiltaan 7–11-liuskainen. Se on 6–20 senttimetriä pitkä ja 4–14 senttimetriä leveä, hertta- tai tylppätyvinen ja tavallisesti teräväkärkinen. Lehdet ovat yleensä kaljuja, mutta joskus hienokarvaisia. Lehtiruoti on 1–6 senttimetriä pitkä. Laji on kesävihanta ja talvehtii lehdettömänä.
Quercus kelloggii on yksikotinen, ja hede- ja emikukat kasvavat eri kukinnoissa samassa puussa. Hedekukat kasvavat karvaisissa 3,5–7,5 senttimetriä pitkissä norkoissa, jotka kehittyvät edellisen vuoden versojen lehtihankoihin. Emikukat kasvavat yksittäin tai pienissä ryhmissä. Ne kehittyvät uusien vuosikasvainten lehtihankoihin. Kukinta tapahtuu maalis-toukokuussa. Rannikoilla ja alavilla alueilla kukinta tapahtuu ensimmäisenä ja vuoristoissa viimeisenä.
Hedelmä on maljamaisen kehdon ympäröimä pähkinä eli tammenterho. Maljamainen kehto on 1,3–2,7 senttimetriä pitkä, 2,0–2,8 senttimetriä leveä ja peittää suunnilleen puolet tai kaksi kolmasosaa pähkinästä. Kehdon suomut ovat yli 4 millimetriä pitkiä ja suippokärkisiä tai pitkäsuippuisia. Pähkinä on pitkänomainen, 2,1–3,4 senttimetriä pitkä ja 1,4–2,2 senttimetriä leveä. Terhot kypsyvät seuraavana vuonna pölytyksestä.
Quercus kelloggii elää tavallisesti 100–200 vuotta, mutta se saattaa elää noin 500-vuotiaaksi. Laji lisääntyy usein kasvullisesti ja versoo voimakkaasti juuristonsa tyvestä ja rungostaan metsäpalon jälkeen tai rungon katkettua.
Levinneisyys

Quercus kelloggii kasvaa luonnonvaraisena Yhdysvaltain länsirannikolla Kalifornian keski- ja pohjoisosissa sekä Oregonin eteläosissa. Sitä esiintyy monenlaisilla paikoilla, kuten laaksoissa, alluviaalirinteillä ja kallioisilla harjanteilla. Lajia kasvaa 60 metrin korkeudelta merenpinnasta Napan ja Santa Rosan laaksoissa noin 2 380 metrin korkeuteen Kalifornian vuoristoissa.
Elinympäristö ja ekologia

Quercus kelloggii kasvaa ilmastossa, jolle ovat ominaisia kuumat, kuivat kesät ja sateiset talvet. Sademäärät lajin elinalueella vaihtelevat suuresti. Luoteisessa Kaliforniassa vuotuinen sadanta on vain 300–380 millimetriä, kun taas osissa Kalifornian rannikkoa vuotuinen sadanta saattaa olla jopa 2 540–2 920 millimetriä tai enemmän. Lajin levinneisyysalueella kylmimmän talvikuukauden keskilämpötila on −1–8 celsiusastetta ja lämpimimmän kesäkuukauden 19–28 °C.
Laji ei siedä vetistä maata ja tarvitsee menestyäkseen hyvin vettä läpäisevän maaperän. Se voi kasvaa monentyyppisissä maannoksissa ja viihtyy parhaiten syvässä, hyvin vettä läpäisevässä hieman happamassa hiesumaassa. Se kestää hyvin kuivuutta.
Quercus kelloggii kasvaa joskus valtapuulajina lähes yksilajisissa metsissä. Se muodostaa usein myös metsiä kalifornianmansikkapuun (Arbutus menziesii), kastanjatammen (Notholithocarpus densiflorus), keltamännyn (Pinus ponderosa) ja lännendouglaskuusen (Pseudotsuga menziesii) kanssa. Se saattaa kasvaa myös yhdessä useiden muiden puiden, etenkin useiden tammilajien ja havupuiden kanssa. Useat linnut ja pienet nisäkkäät käyttävät lajin terhoja ravinnokseen ja samalla levittävät niitä.
Quercus kelloggii on sopeutunut kestämään metsäpaloja. Sen paksu kaarna ja syvä juuristo suojaavat sitä pienemmiltä paloilta ja vaurioiduttuaan palossa puu pystyy yleensä versomaan rungostaan ja juuristonsa tyvestä.
Laji on altis useille sienitaudeille ja Phytophthora ramorum -sienen aiheuttama tammen äkkikuolema on tuhonnut Quercus kelloggii -metsiä monin paikoin Kaliforniassa.
Quercus kelloggii risteytyy luonnossa joidenkin lähisukuisten tammilajien kanssa. Quercus × ganderi on lajin risteymä kaliforniantammen (Quercus agrifolia) kanssa ja Quercus × morehus on lajin risteymä Quercus wislizenii -lajin kanssa.
Käyttö

Puuainesta pidetään arvokkaana ja sitä käytetään sisustukseen ja huonekalujen valmistukseen. Sen kuviointia pidetään kauniina, ja se soveltuu hyvin työstettäväksi. Puu on kuitenkin nykyisin sen verran harvinaistunut, ettei sen käyttö ole yhtä laajamittaista kuin monien samojen alueiden havupuiden.
Kalifornian alkuperäiskansat ovat perinteisesti käyttäneet lajin terhoja ravinnonlähteenä. Terhoista valmistetuista jauhoista on tehty keittoa ja puuroa sekä leivottu leipää. Kasvin osia on käytetty myös lääkintään, korinpunontaan ja työkalujen ja väriaineiden valmistukseen.
Lehtiä.
Lehti ja kaarnaa.
Puu ruskavärityksessä.
Prajut Tšan-otša
Aiheesta muualla

Kuvia tai muita tiedostoja aiheesta Prajut Tšan-otša Wikimedia Commonsissa
Putoojat

| Putoojat> The Inbetweeners |
| --- | --- |
Tyyli:  komedia
Kestoaika:  25 minuuttia
Luoja(t):  Damon Beesley Iain Morris
Pääosissa:  Simon Bird Joe Thomas James Buckley Blake Harrison
Alkuperämaa:   Iso-Britannia
Alkuperäiskieli:  englanti
Verkko:   E4  TV2
Esitetty:   2008-05-011. toukokuuta 2008 – 2010-10-1818. lokakuuta 2010
Tuotantokausia:  3
Jaksoja:  18
Tunnuskappale:  Morning Runner: "Gone Up in Flames"
Vastaava(t) tuottaja(t):  Christopher Young
Aiheesta muualla
IMDb
Putoojat (engl. The Inbetweeners) on brittiläinen komediasarja, jota tehtiin vuosina 2008–2010. Sarjaa esitettiin brittiläisellä E4-kanavalla ja Suomessa TV2:lla. Enimmillään sarjaa katsoi Yhdistyneessä kuningaskunnassa 2,2 miljoonaa katsojaa, mikä oli E4-kanavan ennätys tuolloin.
Putoojat kertoo neljästä esikaupunkilaisesta teinistä, jotka käyvät kuvitteellista Rudge Parkin koulua. Jaksoissa käsitellään koulukiusaamista, rikkonaista perhe-elämää, välinpitämättömiä opettajia ja enimmäkseen pieleen meneviä seksuaalisia kohtaamisia.
Televisiosarjan faneiksi ilmoittautuneita koomikkoja ovat muun muassa Jimmy Carr, Ricky Gervais ja Anthony Head, joka myös näyttelee The Inbetweeners-elokuvissa.
Sarjan henkilöt

Will McKenzie (Simon Bird) on sarjan päähenkilö. Hän on nelikon järkevin hahmo, mutta silti taipuvainen vääriin valintoihin, ja hänen sarkasminsa aiheuttaa toisinaan ongelmia suhteessa muihin ihmisiin. Tunne-elämältään Will on turhautunut romantiikan puutteen vuoksi.
Jay Cartwright (James Buckley) on epäkypsä poika, jolla on seksuaalisia päähänpinttymiä. Hän kertoo hurjia juttuja ”naisseikkailuistaan”, vaikka on todellisuudessa ryhmän kokemattomin henkilö.
Simon Cooper (Joe Thomas) saa usein neuroottisia raivokohtauksia, mutta on muutoin kiltti ja lojaali ystävä.
Neil Sutherland (Blake Harrison) on yksinkertainen tyyppi ja ainoa, joka uskoo Jayn seksijutut sellaisinaan. Hänellä on tyttöystäviä enemmän kuin muilla nelikon jäsenillä.
Elokuvat

The Inbetweeners Movie sai ensi-iltansa vuonna 2011 ja menestyi ennätyksellisen hyvin katsojien keskuudessa. Se keräsi avausviikonloppunaan historian suurimmat komediaelokuvan lipunmyyntitulot Isossa-Britanniassa. Jatko-osa The Inbetweeners 2 sai ensi-iltansa vuonna 2014 ja teki uuden lipunmyyntiennätyksen. Australiassa jatko-osa oli viikonlopun katsotuin tultuaan ensi-iltaan.
Palkinnot

Putoojat voitti yleisöpalkinnon vuoden 2010 Baftan televisiopalkintogaalassa, ja parhaan tilannekomedian palkinnon (British Comedy Award) samana vuonna. Sarja palkittiin merkittävänä brittiläisenä komediana (Outstanding Contribution to British Comedy) vuonna 2011.
Aiheesta muualla

Virallinen kotisivu
Putoojat Internet Movie Databasessa (englanniksi)
Elizabeth Clare Prophet

| Elizabeth Clare Prophet |
| --- | --- |
 Elizabeth Clare Prophet vuonna 1984.
Henkilötiedot
Koko nimi:  Elizabeth Clare Prophet, o.s. Wulf
Syntynyt: 8. huhtikuuta 1939 – 15. lokakuuta 2009 Red Bank, New Jersey
Kuollut: 15. lokakuuta 2009 (70 vuotta)
Kansalaisuus:  Yhdysvallat
Puoliso:  Mark L. Prophet
Kirjailija
Palkinnot
 Ig Nobel -palkinto, 2011 
Aiheesta muualla
Löydä lisää kirjailijoitaKirjallisuuden teemasivulta
Elizabeth Clare Prophet, o.s. Wulf (8. huhtikuuta 1939 – 15. lokakuuta 2009) oli yhdysvaltalainen uskonnollinen johtaja, joka nousi The Summit Lighthouse -nimisen uuden uskonnollisen liikkeen johtoon aviomiehensä Mark L. Prophetin kuoltua vuonna 1973.
E. C. Prophet syntyi New Jerseyn Red Bankissa ja suoritti Bostonin yliopistossa B.A.-tutkinnon pääaineenaan valtio-oppi. Hän oli aiemmin opiskellut Antioch Collegessa Ohiossa. Hän oli naimisissa Mark Prophetin kanssa vuodesta 1963 ja sai neljä lasta.
Hänen taustansa oli teosofiassa ja Christian Science -liikkeessä. Vuonna 1946 Elizabeth matkusti äitinsä kanssa Sveitsiin katsomaan kuolevaa sukulaistaan ja vieraili myös pommitusten raunioittamassa Lontoossa.
Vuonna 1971 Prophet perusti montessoripedagogiikan pohjalta toimivan Montessori International -koulun, miehensä kuoleman jälkeen vuonna 1975 Church Universal and Triumphant -kirkon, Summit Universityn ja Summit University Press -kirjapainon.
Vuonna 1983 hän siirsi johdatuksen saaneena kirkon Kaliforniasta etäiselle maatilalle Montanassa Yellowstonen kansallispuiston vieressä. 1980-luvun lopulla liike alkoi odottaa maailmanloppua, joka tulisi Neuvostoliiton iskiessä ydinaseilla Yhdysvaltoihin. Sen varalle tilalle varastoitiin aseita ja tarvikkeita maanalaisiin pommisuojiin. Viranomaiset keskeyttivät pommisuojaoperaation, kun lahkon varastoima polttoaine vuoti maaperään ja saastutti ympäristöä.
Prophet erosi kirkon johdosta terveytensä heikettyä huomattavissa määrin vuonna 1999. Hän asui vuodesta 2000 Bozemanissa, Montanassa, jossa sai hoitoa varhain, 60 vuoden iässä, puhjenneeseen Alzheimerin tautiin.
Prophetille – ja kuudelle muulle maailmanloppua eri aikoina ennustaneelle – myönnettiin postuumisti vuoden 2011 matematiikan Ig Nobel -palkinto ansionaan ”maailman opettaminen tarkkaavaisemmaksi matemaattisia oletuksia ja laskelmia tehtäessä”. Muita palkittuja olivat esimerkiksi Pat Robertson (maailmanloppu 1982) ja Harold Camping (maailmanloppu 1994 ja 2011).
Maailmanlopun sijaan Elizabeth Clare Prophet puhui itse profetiasta armona ja mahdollisuutena. "Profetia ei ole kiveen hakattu.... Profeetat tulevat varoittamaan meitä, että tietyt katastrofit saattavat tapahtua, jos ihmiset eivät tee tiettyjä asioita, lähesty Jumalaa, tottele hänen lakejaan ja valmistaudu." Tämä näkyy myös Raamatun kertomuksissa: "kun ihmiset saivat herätyksen ja lähestyivät Jumalaa, eivät ennustetut katastrofit tapahtuneetkaan…. Profetia ei ole lopullinen ennen kuin se tapahtuu… Aina on toivoa."
Suomennettuja teoksia

Ennakoi tulevaisuutesi: ymmärrä kosmisen kellon syklit (Lumina, 2023)
Kaksoisliekkejä ja sukulaissieluja. Rakkauden ja ihmissuhteiden henkiset ulottuvuudet (Lumina, 2000)
Karma ja jälleensyntyminen (Lumina 2021)
Korkeamman minäsi voima - Löydä johdatus ja muutu henkisesti (Lumina, 2004)
Kuinka työskennellä enkeleiden kanssa (Lumina, 1998)
Käytännön henkisyyden taito
Luova yltäkylläisyys: Avaimia henkiseen ja aineelliseen hyvinvointiin (yhdessä Mark L. Prophetin kanssa)
Löydä korkeamman rakkauden ulottuvuudet
Miten voit pyytää enkeleitä suojelemaan itseäsi ja rakkaitasi (Lumina, 2008)
Opas ylösnousseiden mestareiden opetuksiin
Seitsemän energiakeskustasi
Sinun sielusi tarina (Lumina, 2012)
Sydämen alkemia. Miten saan ja annan enemmän rakkautta (yhdessä Patricia R. Spadaron kanssa; Lumina, 2007)
Violettiliekki kehon, mielen ja sielun parantamiseksi (Lumina, 2014)
Äänen luova voima
Elizabeth (New Jersey)

| Elizabeth |
| --- | --- |
 Näkymä kohti Unionin piirikunnan oikeustaloa.
 Elizabeth Unionin piirikunnan kartalla.
 Elizabeth
 Koordinaatit: 40°39′59″N, 74°11′37″W 
Valtio:   Yhdysvallat
Osavaltio:  New Jersey
Piirikunta:  Union
Väkiluku (2010):  124 969
 
 www.elizabethnj.org 
Infobox OKVirheellinen NIMI-arvo: 
Elizabeth on kaupunki Yhdysvaltojen New Jerseyn osavaltiossa. Kaupunki on Unionin piirikunnan hallinnollinen keskus. Se on perustettu vuonna 1664 ja aikanaan kaupunki oli New Jerseyn siirtokunnan keskus. Sen asukasluku oli vuoden 2010 väestönlaskennan mukaan 124 969.
Maantiede

Elizabeth sijaitsee New Jersey koillisosassa Unionin piirikunnassa. Elizabeth on piirikunnan hallinnollinen keskus. Kaupungin vierestä Newarkinlahdelle kulkee Arthur Killin salmi. Arthur Killin ylittävä Goethals Bridge-silta yhdistää kaupungin New Yorkin Staten Islandiin.
Historia

Nykyisen Elizabethin alkuperäisasukkaita eli intiaaneja olivat delawaret. John Bailey, Daniel Denton ja Luke Watson ostivat 28. lokakuuta 1664 Staten Islandin intiaaneilta 500 000:n eekkerin kokoisen alueen maata Newarkinlahden länsipuolelta. Alue käsitti myös nykyisen Elizabethin alueen. Paikkakunta sai nimen Elizabethtown todennäköisesti kuvernööri George Carteretin vaimon mukaan. Carteret ja John Berkeley olivat saaneet sittemmin New Jerseynä tunnetuksi tulleen maa-alueen Yorkin herttualta. Siirtolaiset alkoivat rakentaa paikalle talojaan ja nykyisen First Presbyterian Church-kirkon. Carteret teki Elizabethtownista New Jerseyn siirtokunnan pääkaupungin, jossa siirtokunnan ensimmäinen yleiskokous tapasi 30. toukokuuta 1688.
Jonkin aikaa Elizabethtownin perustamisen jälkeen syntyi ongelmia maanjaon suhteen. New Jersey oli alun perin kuulunut New Yorkin siirtokuntaan ja sen kuvernööri Richard Nichols oli jakanut itse maata siirtolaisille. Nicholsilta maata saaneet siirtolaiset eivät hyväksyneet Carteretin asemaa ja kysymys maaoikeuksista johti mellakoihin ja pitkiin oikeustaisteluihin. Suuri siirtomaasota lykkäsi asian ratkaisua joksikin aikaa, mutta lopulta vuonna 1693 yleiskokous päätti jakaa silloiset piirikunnat kaupunkeihin (township). Tuolloin perustettu Elizabethin township käsitti koko nykyisen Unionin piirikunnan, sekä osia Somersetin, Hunterdonin, Morrisin, Warrenin ja Sussexin piirikunnista. Vuonna 1740 kuningas Yrjö II:ta saatiin peruskirja perustaa Elizabethin "free borough and town".
Elizabethista tuli taistelukenttä Yhdysvaltain vapaussodan aikana. Alue oli osa George Washingtonin New Jerseyn rintamaa. Heikoimpana rintaman osuutena britit tekivät iskuja alueelle Staten Islandista ja New Yorkista. Taistelut aiheuttivat huomattavaa hävitystä. Paikkakunta alkoi kasvaa tasaisesti rautateiden ja Staten Islandin sataman kehityksen myötä 1830-luvulta alkaen. Elizabethin kaupunki perustettiin hallinnollisesti 27. maaliskuuta 1855. Kaupungin perustaminen oli hyväksytty asukkaiden äänestyksellä. Elias Darbystä tuli Elizabethin ensimmäinen pormestari huhtikuussa 1855. Tuolloin kaupungin asukasluku oli 8 978. Vuonna 1857 Elizabethista tuli vastaperustetun Unionin piirikunnan hallinnollinen keskus. Kaupunki alkoi myös teollistua. Ensimmäinen suurempi tehdas oli vuonna 1873 avattu Singer Sewing Machine Company. Ajan kuluessa aikaisemman Elizabethin alueesta erotettiin uusia kaupunkeja, kuten Woodbridge, Linden, Roselle ja Roselle Park.
Talous ja liikenne

Elizabeth on nykyisin teollisuuden keskus. Kaupunki oli Singerin tehtaan ansiosta kutomakoneiden johtava valmistaja aina 1980-luvulle saakka. Nykyisiin paikallisen teollisuuden tuotteisiin lukeutuvat esimerkiksi elintarvikkeet, kemikaalit ja koneet. Kaupunki on myös oman alueensa vähittäiskaupan ja terveydenhuollon keskus. Kaupungissa on esimerkiksi suuri Ikean kauppa. Jersey Gardens Mall on puolestaan suuri kauppakeskus. Suuria sairaaloita ovat  Elizabeth General Medical Center ja  Saint Elizabeth Hospital.
Kotitalouksien keskimääräiset vuosittaiset ansiot Elizabethissä aikavälillä 2014–2018 olivat 46 975 USD ja henkilöä kohden 20 459 USD. 18,4 % väestöstä eli köyhyysrajan alapuolella.
Noin puolet Newarkin kansainvälisestä lentoasemasta sijaitsee Elizabethin puolella. Elizabethissa sijaitsee myös Port Newark–Elizabeth Marine Terminal, joka on yksi Pohjois-Amerikan suurimiista konttisatamista.
Väestö

Kaupungin asukasluku oli vuoden 2010 väestönlaskennan mukaan 124 969 ja vuoden 2019 arvion mukaan 129 216. Kaupungin asukkaista 45 % oli taustaltaan valkoisia (latinot pois lukien 13,3 %), 18,6 % afroamerikkalaisia, 64,5 % latinoja mistä tahansa rodusta ja 2 % aasialaisia. 74,8 % kaupungin asukkaista puhui kotonaan jotakin muuta kieltä kuin englantia ja 46,2 % kaupungin asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Elizabeth (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren 
Elizabethin kartta.
Maisema Elizabethtownissa Régis François Gignouxin maalauksessa vuodelta 1847.
Singerin tehdas vuonna 1876.
Teollisuuspuistoa Elizabethin itäosassa.
Kaupungintalo.
Puikkari

Muovinen puikkari.
Puikkari on kalastuksessa käytetty kädensijallinen puikko, jolle kalaverkko kootaan ja jolta se lasketaan.
Pylkäslampi

| Pylkäslampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°33′50″N, 24°00′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskuoja:  oja Rautolampeen 
Järvinumero:  35.434.1.002
Mittaustietoja
Pinnankorkeus:  169,4 m  
Rantaviiva:  0,45 km  
Pinta-ala:  1,266 ha  
Saaria:  ei saaria 
 fiPylkäslampi 
Pylkäslampi on Etelä-Pohjanmaalla Ähtärissä Ähtärin keskustaajaman lähellä sijaitseva lampi.
Maantietoa

Lammen pinta-ala on 1,3 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 450 metriä.